ผู้ว่าฯ นครราชสีมา ยืนยันไม่พบการแพร่ระบาดโรคไข้หวัดนกในสวนสัตว์นครราชสีมา วอนประชาชนอย่าตื่นตระหนก
ผู้ว่าราชการจังหวัดนครราชสีมา ยืนยันไม่พบการแพร่ระบาดโรคไข้หวัดนกในสวนสัตว์นครราชสีมา วอนประชาชนอย่าตื่นตระหนก ขอให้มั่นใจมาตราการป้องกัน


นายวิเชียร จันทรโณทัย ผู้ว่าราชการจังหวัดนครราชสีมา กล่าวถึงกระแสข่าวการแพร่ระบาดโรคไข้หวัดนกในพื้นที่สวนสัตว์นครราชสีมา ว่า จากการตรวจสอบของทางสวนสัตว์นครราชสีมา ร่วมกับ สำนักงานปศุสัตว์จังหวัดที่ลงพื้นที่นำซากสัตว์ปีกที่ตายไปตรวจสอบ ยืนยันว่าไม่พบเชื้อไข้หวัดนกตามที่มีกระแสข่าวออกไปอย่างแน่นอน ซึ่งทางจังหวัดมีแผนการเฝ้าระวัง ป้องกันโรคที่เกิดขึ้นอย่างเป็นระบบ ทั้งโรคไข้หวัดนกและโรคพิษสุนัขบ้า อย่างไรก็ตาม ประชาชนอย่าตื่นตระหนกและหากพบเห็นซากสัตว์ตาย โดยไม่รู้สาเหตุไม่ควรเข้าไปยุ่งเกี่ยวหรือสัมผัส แต่ควรแจ้งหน่วยงานของรัฐเข้าไปตรวจสอบเพื่อเก็บซากสัตว์ที่ตายไปตรวจสอบถึงสาเหตุและทำลายอย่างถูกวิธี